# בורגנלנד

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בורגנלנד

מדינה | אוסטריה
מחוז | {{{מחוז}}}
חבל ארץ | עמק הדנובה
ראש העירייה | האנס ניסל
שטח | 3,966 קמ"ר
אוכלוסייה - עירונית | 277,569 תושבים (נכון ל 2001)
אתר אינטרנט רשמי | bgld.gv.at

בורגנלנד (בגרמנית Burgenland, בהונגרית Felsőőrvidék, בקרואטית Gradišće) היא מדינת המחוז המזרחית ביותר, החדשה ביותר (מאז 1921) והמישורית ביותר של הרפובליקה הפדרלית של אוסטריה. היא השביעית (מתוך תשע) בגודלה מבחינת השטח והקטנה ביותר מבחינת מספר האוכלוסין.

בורגנלנד גובלת במזרח בהונגריה ובמערבה במדינות המחוז אוסטריה תחתית ושטיריה. בדרומה יש לה גבול קצרצר עם סלובניה, ובצפונה גבול קצר עם סלובקיה. צורתה מאורכת בציר צפון-דרום, ובמרכזה מצטמצם רוחבה לכדי 4 קילומטר בלבד.

## [עריכה] היסטוריה

עד השנים 1920/1921 השתייך חבל בורגנלנד להונגריה, ונודע בתור Deutsch-Westungarn. בחבל היה רוב לדוברי גרמנית עוד מזמן המלחמות עם התורכים. לאחר מאבקים ודיונים רבים הובטח החבל לאחר מלחמת העולם הראשונה לאוסטריה בהסכם סאן ז'רמן ובהסכם טריאנון. בעקבות מחאות נמרצות של הונגריה נערך משאל עם בנוגע לעתידו של האזור שסביב שופרון, שנועדה להיות עיר הבירה של החבל, ובו הוחלט שאזור זה יישאר בהונגריה. רבים פקפקו בהתנהלותו התקינה של משאל העם. קבלתו של החבל לתוך הפדרציה האוסטרית הושלמה בחקיקה ביום 25 בינואר 1921.

עד שנת 1925 שימשה באד זאורברון בתור מקום מושבם הזמני של מוסדות הממשל, ואז הוכרזה העיירה אייזנשטט, שהייתה אז מועטת חשיבות, לבירתה של מדינת המחוז.

## [עריכה] פוליטיקה

ממשלת מדינת המחוז מורכבת משבעה חברים שמייצגים בהרכבם את חלקן היחסי של הסיעות בבית הנבחרים של מדינת המחוז. מאז הבחירות של שנת 2000 חברים בממשלה ארבעה נציגי המפלגה הסוציאל-דמוקרטית SPÖ ושלושה נציגי מפלגת העם האוסטרית ÖVP. ראש מדינת המחוז הוא האנס ניסל (Hans Niessl) מהמפלגה הסוציאל-דמוקרטית, שנבחר לתפקידו בתמיכת מפלגת הירוקים האוסטרית. בבחירות לבית הנבחרים של בורגנלנד בשנת 2005 זכתה המפלגה הסוציאל-דמוקרטית לרוב מוחלט.

כמה מן הסיעות בבית הנבחרים פועלות למעבר מהשיטה היחסית להרכבת ממשלת מדינת המחוז לשיטה קואליציונית רגילה. מפלגת העם האוסטרית מתנגדת לכך, ובשל כך נמנע השינוי הנדרש בחוקתה של מדינת המחוז.

## [עריכה] אוכלוסייה

בשנות המשבר הכלכלי בשנות העשרים לאחר מלחמת העולם הראשונה עקרו רבים מתושבי בורגנלנד לארצות הברית, שבה התרכזו בעיקר בשיקגו. גם בשל מדיניות מסך הברזל בתקופת המלחמה הקרה התקשתה כלכלתה של בורגנלנד להתפתח כבשאר מדינות המחוז של אוסטריה, וגם כיום רבים יוממים לווינה לצורכי עבודה. רק עם התרחבותו של האיחוד האירופאי מזרחה ועם הגברת ההשקעות מטעמו בבורגנלנד מתחילים להיווצר בה יותר מקומות עבודה.

במפקד של שנת 1991 הצהירו 29,000 איש כי הם משתייכים למיעוט הקרואטי, וכן 5,000 הצהירו שהם משתייכים למיעוט ההונגרי. 122 איש הצהירו ששפת אמם היא רומאנית. מספרם הממשי של הצוענים הוא כנראה גבוה הרבה יותר.

### [עריכה] דת

כמו באוסטריה כולה, רובם של תושבי בורגנלנד הם נוצרים קתולים, אף שחלקם של הפרוטסטנטים גבוה יחסית, כ-14%.

## [עריכה] גאוגרפיה

צפונה של בורגנלנד שטוח מאוד, בהשוואה לדרומה. בצפון מצוי אגם נויזידלר. בקרבתו שמורת הטבע Lange Lacke שבה מיני ציפורים נדירות.

הרום המירבי בבורגנלנד הוא פסגת Geschriebenstein, שגובהה 884 מטר.

## [עריכה] כלכלה

בורגנלנד היא מדינת המחוז הענייה ביותר באוסטריה, והוכרזה כאזור לפיתוח בידי האיחוד האירופי. כ-23,000 מן התושבים נוסעים מדי יום לווינה לצורכי עבודה.

בורגנלנד היא אזור גידול הגפנים החשוב ביותר של אוסטריה, ביחד עם אוסטריה תחתית.

## [עריכה] תרבות

בורגנלנד מציעה, בעיקר בקיץ, מגוון של פעילויות תרבות. במורביש נערך מדי קיץ פסטיבל אופרטות על חופי אגם נויזידלר, וכן נערכים פסטיבלים נוספים. בשל ריבוי המיעוטים האתניים, הפולקלור בבורגנלנד מגוון מאוד. בני המיעוט ההונגרי והקרואטי עורכים ערבי תרבות ייחודיים להם. בעיר Wiesen נערכים קונצרטי רוק, ג'אז ואחרים המושכים אלפי צעירים מכל אוסטריה.

## [עריכה] תיירות

מספר התיירים המבקרים בבורגנלנד גדל בהתמדה בשנים האחרונות, אף שאינו יכול להשתוות עם מוקדי התיירות במערבה של המדינה. האטרקציות המרכזיות הם אגם נויזדלר ומספר מרחצאות חמים. רשת שבילי אופניים באורך כולל של 5,000 קילומטר זוכה לאהדה מיוחדת.

מדינות אוסטריה

בורגנלנד · קרינטיה · אוסטריה תחתית · אוסטריה עילית · זלצבורג · שטיריה · טירול · פורארלברג · וינה |

מקור: http://he.wikipedia.org../../../%D7%91/%D7%95/%D7%A8/%D7%91%D7%95%D7%A8%D7%92%D7%A0%D7%9C%D7%A0%D7%93.html

קטגוריה: אוסטריה: מדינות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Alemannisch
- Български
- Brezhoneg
- Bosanski
- Català
- Česky
- Dansk
- Deutsch
- Esperanto
- Español
- Eesti
- Suomi
- Français
- Furlan
- Gàidhlig
- Hrvatski
- Magyar
- Bahasa Indonesia
- Italiano
- 日本語
- Latina
- Lietuvių
- Nederlands
- Norsk (bokmål)
- Polski
- Português
- Română
- Русский
- Slovenčina
- Српски / Srpski
- Svenska
- Türkçe
- 中文